# Ommaviy oferta

****(Ingliz tilini o’qitish bo’yicha ta’lim xizmatlarini ko’rsatish to’g’risida)****

## Atamalar va ta’riflar

****Ommaviy oferta**** – bu shartnomani tuzish bo’yicha taklif. Shartnoma ofertani shartsiz qabul qilish (akseptlash) orqali tuziladi.

****Ofertaning aksepti**** – ushbu ofertaning 1.4-bandida ko’rsatilgan harakatlarni amalga oshirish va hech qanday shartlarsiz qabul qilish.

****Onlayn platforma**** – **«YULDASHEV AKROMBEK KABILOVICH»** **YaTT** tomonidan ingliz tilini o’qitish bo’yicha ta’lim xizmatlari amalga oshiriladigan <https://my9.uz/> sayti.

****O’quvchi**** – ushbu ommaviy oferta shartlarini qabul qilgan va MY9 onlayn platformasidagi kurslarga asosan to’lovni amalga oshirgan va onlayn platforma bilan shartnoma tuzgan, o’quv platformasi orqali ta’lim olayotgan shaxs.

****Test**** – O’quvchining ingliz tilini bilish darajasini aniqlash, salohiyatiga mos keladigan darajadagi kurslarni taklif etish maqsadida unga havolasi yuboriladigan onlayn test savollari.

****Kurs**** – ingliz tilini o’rganish bo’yicha taqdim etilgan tariflardan birini o’quvchi va o’quv platformasi o’rtasidagi o’zaro kelishuv yo’li bilan tanlanadigan, ta’lim olish shartlari, muddati, summasi, maksimal soni aniq belgilangan o’quv darslari.

****Dars**** – https://my9.uz/ saytida mavjud darslar.

****Amaliy mashg’ulot**** – belgilangan tariflar yuzasidan o’quvchining egallab platformasida o’rgangan darslari yuzasidan, o’quvchining o’zi uchun belgilangan darslarni o’zlashtirganligini tekshirish va qayta mustahkamlash uchun tashkil qilinadigan mashg’ulot.

****Uyga vazifa**** – o’quvchiga o’quv platformasidan taqdim etilgan o’quv materiallari va darslarning o’zlashtirish darajasini tekshirish va baholash uchun beriladigan vazifalar.

****Tomonlar**** – shartnomaga ko’ra ta’lim berish xizmatini ko’rsatuvchi - o’quv platformasi va ta’lim berish xizmatini qabul qilib oluvchi - o’quvchi.

****Qo’llab quvvatlash xizmati**** – onlayn platformadan foydalanishda yuz beradigan texnik yoki boshqa muammolar yuzasidan o’quvchilar murojaat qilishi mumkin bo’lgan, o’quv platformasi saytida ko’rsatilgan aloqa kontaktlari.

****Yagona aloqa markaz**** – +998 95 344 34 34 . Ushbu raqam keyinchalik onlayn maktab tomonidan o’zgartirilishi mumkin.

## 1. Umumiy qoidalar

1.1. O’zbekiston Respublikasining Fuqarolik kodeksiga asosan ushbu hujjat «YULDASHEV AKROMBEK KABILOVICH» YaTT ning (keyinchalik matnda “Onlayn platforma” deb ataladi) har qanday shaxsga mazkur shartnomani unda keltirilgan shartlar asosida qabul qilishga yo’naltirilgan rasmiy ommaviy taklifi (ofertasi) hisoblanadi.

1.2. Ingliz tilini o’qitish bo’yicha ushbu ommaviy oferta matni o’quvchi tomonidan qabul qilingan paytdan boshlab kuchga kiradi. O’quvchi online platformaning faol tariflari asosida to’lovni amalga oshirish orqali ofertani qabul qilgan hisoblanadi.

1.3. O’quvchi tomonidan o’z shaxsiga doir ma’lumotlarni (ism-sha’rifi, telefon raqami, elektron pochta manzili) onlayn platformaga taqdim etish  
https://my9.uz/ saytida ma’lumotlarni kiritish yoki platfroma operatoriga ma’lum qilish orqali amalga oshiriladi.

1.4. O’zbekiston Respublikasi Fuqarolik kodeksining tegishli moddalariga asosan quyida ko’rsatilgan shartlarni qabul qilib va tegishli miqdordagi to’lov amalga  
oshirilsa, o’quvchi ofertani qabul qilgan va onlayn platfroma bilan shartnomaviy munosabatlarga kirishgan hisoblanadi.

1.5. O’quvchi shartnomani qabul qilishdan avval quyidagilarni tasdiqlaganligini bildiradi:

* Shartnomani batafsil o’rganib chiqqanligi va shartnoma shartlarini to’g’ri tushunganligi;
* Onlayn platfroma bilan tanishib chiqqanligi, undan foydalanishni tushunganligi;
* Hech qanday bosim yoki aldovsiz shartnomani qabul qilganligi;
* Onlayn platfromadan ta’lim olish, texnik yoki boshqa turdagi muammolar yuzasidan qayerga murojaat qilishni tushunganligi.

# 2. Shartnoma predmeti

2.1. Ushbu shartnomaga asosan onlayn platforma o’quvchiga o’zaro kelishuv asosida belgilangan ingliz tili kurslarini belgilangan tarifga mos shartlarda onlayn o’qitish majburiyatini oladi, o’quvchi esa onlayn platforma saytida belgilangan amaldagi summani to’lash va darslarda ishtirok etish majburiyatini oladi. Online platforma tomonidan hech qanday muammo yuzaga kelmagan holda darslarga qatnashmaslik shartnomaning bekor qilinishiga olib kelmaydi va tomonlarga hech qanday qo’shimcha majburiyat yuklamaydi.

2.2. Onlayn platforma tomonidan ko’rsatiladigan barcha xizmatlar saytida aktual bo’lgan tariflarda batafsil belgilanadi va o’quvchi tanlangan tarifga mos ravishda amalga oshiriladi.

2.3. Onlayn platforma ommaviy ofertani bir tomonlama tarzda  
<https://my9.uz/> saytida e’lon qilish orqali o’zgartirish huquqiga ega. O’quvchi saytda aktual bo’lgan ommaviy oferta shartlariga ko’ra xizmat ko’rsatilishi yuzasidan xabardor qilinadi.

# 3. Tomonlarning huquq va majburiyatlari

## 3.1 Onlayn platformaning majburiyatlari:

3.1.1. Shartnoma shartlari muvofiq hamda o’quvchi tomonidan xarid qilingan tarifga mos shaklda ingliz tilini o’qitish xizmatini amalga oshirish.  
3.1.2. O’quvchini bilim darajasiga mos kurslarda ta’lim berish.  
3.1.3. O’quvchi to’lovni amalga oshirgandan so’ng xarid qilingan kursni texnik va boshqa mazmundagi muammolarsiz taqdim etish. O’qitish bilan bog’liq texnik muammolarni bartaraf etish.  
3.1.4. Onlayn platforma saytida yuzaga kelishi mumkin bo’lmagan muammolar sababli (texnik muammolar, o’quvchining darsda qatnashmasligi) o’quvchi darslarda ishtirok eta olmasa, platforma o’quvchi ishtirok eta olmagan miqdordagi darslarni qayta ochib berish imkoniyati bo’lmaydi

## 3.2 Onlayn platformaning huquqlari:

3.2.1. Onlayn platforma o’quvchi tomonidan kurs uchun to’lov amalga oshirilmagan taqdirda darslarda ishtirok etish va resurslardan foydalanish imkoniyatini bekor qilish.  
3.2.2. O’quvchining darslarni o’zlashtirish va berilgan vazifalarni bajarishi yuzasidan doimiy monitoring amalga oshirish.  
3.2.3. Platforma o’quvchilarning roziligisiz ta’lim berishning butun davri davomida qo’shimcha o’qituvchini almashtirish huquqiga ega.  
3.2.4. Onlayn platforma o’quvchi tomonidan qo’shimcha o’qituvchini almashtirish haqidagi talablarini o’rganib chiqadi, biroq o’quvchining almashtirish majburiyatini olmaydi.  
3.2.5. O’quvchi darslarda muntazam ishtirok etmasa, uyga vazifalarni bajarmasa, Onlayn platforma operatorlari o’quvchi bilan qayta aloqa o’rnata olmasa, onlayn platforma to’lovni qaytarmagan holda o’quvchi bilan shartnomani bir tomonlama bekor qilish huquqiga ega.  
3.2.6. Onlayn platforma tomonidan hech qanday muammo bo’lmagan holda o’quvchi tomonidan darslarga qatnashmaslik shartnoma bekor qilinishiga sabab bo’lmaydi. Shuningdek onlayn platforma qoldirilgan darslar uchun qo’shimcha imkoniyatlar berish yoki o’quvchiga qoldirilgan amaliy mashg’ulotlar va to’lov qaytarilishini qoplash majburiyatini yuklamaydi.  
3.2.7. O’quvchi ayni belgilangan qoidalarni buzgan holda to’lovni amalga oshirgan taqdirda to’lov qaytarilmaydi yoki keyingi darslarga o’tkazilmaydi.  
3.2.8. Onlayn platformaning saytida yuzaga kelishi mumkin bo’lgan muammolar sababli o’quvchi darslarda ishtirok eta olmasa, onlayn platforma tomonidan muammo bartaraf etiladi va o’quvchi ishtirok eta olmagan muddatda qo’shimcha darslar bilan ta’minlanadi.  
3.2.9. Onlayn platforma o’quvchilarni ogohlantirgan holda ularni boshqa guruhlarga o’tkazish mumkin.  
3.2.10. Onlayn platforma kurslar uchun narxni o’zgartirish huquqiga ega. Narxlar o’zgargan taqdirda oldindan to’lovni amalga oshirgan o’quvchilar uchun eski narxlarda xizmat ko’rsatiladi. Yangi belgilangan narxlar keyingi oyning birinchi sanasidan amal qiladi.  
3.2.11. O’quvchi tomonidan onlayn platformaning darslari, o’quv resurslari uchinchi shaxslarga tarqatib yuborilgan taqdirda platforma tomonidan o’quvchi bilan shartnoma bir tomonlama bekor qilinadi va to’lov qaytarilmaydi.  
3.2.12. O’quvchi onlayn platforma saytida joylashtirilgan tegishli o’quv materiallarini darslardan avval o’zlashtirmagan bo’lsa, onlayn platforma o’quvchidan buni talab qilish huquqiga ega.  
3.2.13. Onilne platforma vaqt-vaqti bilan faol tariflar uchun chegirmalar e’lon qilish huquqiga ega. Chegirmalar haqida onilne platformaning rasmiy veb sayhifasi, ijtimoiy tarmoqlardagi rasmiy akkaunt, kanallar va guruhlar yoki online platformaning yagona call markaziga aloqa chiqish orqali ma’lumot olish mumkin.

## 3.3. O’quvchining majburiyatlari:

3.3.1. To’lovni amalga oshirish va shartnomani qabul qilishdan avval onlayn platforma saytidagi ommaviy oferta, tariflar, kurslarning mazmuni, narxi, ta’lim berish shartlari bilan batafsil tanishib chiqish.  
3.3.2. Darslarni o’tqizib yubormaslik, o’qituvchi tomonidan berilgan uyga vazifalarini bajarish, onlayn platforma tomonidan taqdim etilgan o’quv resurslari bilan tanishib chiqish.  
3.3.3. Darslarni o’zlashtirishga nisbatan vijdonan yondashish, ta’lim olish jarayonida onlayn platforma o’quvchilari, o’qituvchilari va xodimlari bilan axloqiy muomalada bo’lish, umuxtamloqiy qoidalariga zid harakatlarni amalga oshirmaslik.  
3.3.4. Onlayn platforma tomonidan o’quvchiga taqdim etilgan darslarni uchinchi shaxslarga tarqatmaslik hamda maktabning o’quv resurslarini tarqatib yubormaslik.  
 3.3.5.Onlayn platforma resurslaridan foydalanishga ruhsat olish uchun shaxsiy ma’lumotlarini (telefon raqami, ism-sha’rifi, elektron pochta manzili) taqdim etish.

### 3.4. O’quvchining huquqlari:

3.4.1. Onlayn platformaning qo’llab quvvatlash xizmati xodimiga ta’lim olishdagi texnik yoki boshqa mazmundagi muammolar yuzasidan murojaat qilish.  
3.4.2. To’lovni amalga oshirgan tarifga mos shaklda va shartlarda o’quv kurslarini olish, ta’lim resurslaridan foydalanish.  
3.4.3. Onlayn platforma saytida yuzaga kelgan texnik yoki boshqa mazmundagi muammolar sababli darslarda ishtirok etish imkoniyati bo’lmagan holda, darslar uchun berilgan muddatni muammo vaqtiga muqobil ravishda uzaytirib berishni talab qilish.

## 4. To’lov shartlari va tartibi

4.1. Xizmat ko’rsatilishining narxi (kurslarning) O’zbekiston Respublikasi milliy valyutasi - so’m shaklida ko’rsatiladi.  
4.2. Kurs uchun to’lov naqdsiz shaklda amalga oshirilishi mumkin.  
4.3. To’lov o’quvchi tomondan 100 foiz miqdorda oldindan amalga oshiriladi.  
4.4. O’quvchi onlayn platformaning rasmiy veb sayfasi, ijtimoiy tarmoqlardagi rasmiy akkaunt, kanallar va guruhlar yoki yagona call markazi orqali taklif qilingan shartlar asosida to’lovni amalga oshirishi mumkin.  
4.5. O’quvchi tomonidan qoldirilgan darslar uchun to’lov ortga qaytarilmaydi.  
4.6. O’quvchi chegirmaga asosida bir tarifni sotib olib, ma’lum bir muddatdan so’ng tarifni o’zgartirmoqchi bo’lgan holatda Chegirma o’z kuchini yo’qotadi va qo’llangan kunlar uchun to’lov summasi chegirmasiz narx bo’yicha to’lov asosida hisoblanadi.

### 5. Xizmatni ko’rsatish va topshirish-qabul qilish tartibi

5.1. O’quvchi ushbu shartnomaning 3.3.-bandidagi majburiyatlariga amal qilmasa, onlayn platforma va o’quvchi o’rtasida tuzilgan shartnoma bekor qilinishi mumkin. Bunda o’quvchi tomonidan amalga oshirilgan to’lov ortga qaytarilmaydi.  
5.3. Onlayn platforma o’quvchining subyektiv kutilmalar uchun javobgar bo’lmaydi. Onlayn platformadagi darslar sifati, ta’lim resurslari o’quvchining subyektiv xarakterdagi fikriga ko’ra salbiy baholanishi to’lovni qaytarish uchun asos hisoblanmaydi.  
5.4. O’quvchining aybi sababli darslarda ishtirok eta olmasa, qoldirilgan darslar uchun to’lov qaytarib berilmaydi.  
5.5. Onlayn platformadagi texnik yoki shunga o’xshash muammolar sababli darslar tashkil etilmasa, muammo hal bo’lguncha bo’lgan muddatda darslarga imkoniyat beriladi.  
5.6. Agar o’quvchi hech qanday uzrli sabab keltirmasdan darslarda ishtirok etmasa, ushbu darslar uchun to’lov ortga qaytarilmaydi.  
5.7. Onlayn platforma tomonidan ta’lim https://my9.uz/ saytida ko’rsatilgan tariflarda belgilangan shartlar asosida olib boriladi.  
5.8. Ushbu oferta yuqorida qayd etilgan maqsadlar doirasida cheklanmagan muddatga tuziladi.

### 6. Fors-major

6.1. Tomonlardan hech biri yengib bo’lmaydigan kuch, ya’ni avvaldan bilib bo’lmaydigan, oldini olish imkoni yo’q hodisalar: urush e’lon qilinishi yoki boshlanishi, epidemiya va epizootiyalar, harbiy nizolar, karantin cheklovlari, zilzila va boshqa tabiiy hodisalar, blokada, embargo, siyosiy inqirozlar, mamlakat hududida internet tizimining ishdan chiqishi, aloqa sifatining keskin tushib ketishi, tomonlar avvaldan taxmin qila olmaydigan mazmundagi davlat organlari tomonidan xizmatlarni ko’rsatishga sabib ta’sir qiladigan normativ huquqiy hujjatlarning qabul qilinishi va boshqa shu kabi fors-major holatlar oqibatida yuzaga keladigan sabablari uchun bajarilmagan majburiyatlarga javobgar bo’lmaydi.  
6.2. Fors-major holatlar ro’y berganda onlayn platforma o’z saytida e’lon qiladi va o’quvchilarni ogohlantiradi.

### 7. Nizolarni bartaraf etish

7.1. Ushbu ommaviy ofertani bajarish jarayonida yuzaga kelishi mumkin bo’lgan barcha nizo va kelishmovchiliklar tomonlar o’rtasida muzokara yo’li bilan bartaraf etiladi. Agar kelishmovchiliklar muzokara yo’li bilan hal etilishini iloji bo’lmasa, nizo va kelishmovchiliklar O’zbekiston Respublikasi qonunchiligiga muvofiq hal etiladi.

### 8. Yakuniy qoidalar

8.1. O’quvchi tomonidan kursni sotib olish uchun to’lov amalga oshirilgandan so’ng onlayn maktab o’quvchidan uning shaxsiy ma’lumotlari: elektron pochta manzili, telefon raqami va ism-familiyasini taqdim etishini so’raydi. Ushbu ma’lumotlar onlayn platformaning ta’lim resurslaridan foydalanish uchun o’quvchiga shaxsiy kabinet ochishda zarur hisoblanadi. Shaxsiy kabinetni ochish operator yordamida amalga oshiriladi.  
8.2. Onlayn platforma o’quvchi tomonidan taqdim etilgan shaxsiy ma’lumotlar haqiqiyligi va mazmuni yuzasidan mas’uliyatni o’z bo’yniga olmaydi.  
8.3. O’quvchi tomonidan platformaga taqdim etilgan shaxsiy ma’lumotlarning haqiqiyligi va mazmuni yuzasidan mas’uliyat o’zi bo’yniga oladi.

### 8.4 - 8.5 Qo‘shimcha Qoidalar

8.4. Tomonlar ta’lim olish yoki o’qitish jarayonida yuzaga keladigan har qanday muammo yuzasidan bir-birini o‘zaro oqilona muddat doirasida xabardor qilish yuzasidan majburiyatga ega.  
8.5. Tomonlar ta’lim olish va o’qitish jarayonida o‘zlariga ma’lum bo‘lishi mumkin bo‘lgan maxfiy ma’lumotlarni (ushbu ma’lumotlar qonunchilik bo‘yicha maxfiy saqlanishi haqida talablar belgilangan bo‘lsa) sir saqlash yuzasidan mas’uliyatga ega bo‘lishadi.